OpenLLM-France/wikimedia huggingface dataset:
# Ici Breizh Izel

Ici Breizh Izel, bet anvet France Bleu Breizh Izel betek miz Genver 2025, a zo unan eus chadennoù ar rouedad Ici eus Radio France. Skignet e vez e Penn-ar-Bed, Aodoù-an-Arvor hag ar Mor-Bihan. Kroget e oa bet er bloavezhioù 1980 gant an anv "Radio Bretagne Ouest - Radio Breizh Izel".
D'ar 4 a viz Gwengolo 2000 e oa bet bodet chadennoù lec'hel Radio France er rouedad France Bleu, ha d’ar 6 a viz Genver 2025 eo bet adanvet France Bleu e Ici.

## Renerezh lec'hel

* Rener: Gurvan Musset
* Kargad ar programoù : Ray Bruneau
* Kargad teknikel : Alain Gautier
* Pennskridaozer : Frédérick Colas
* Eilpennskridaozer : Annabelle Grelier
* Kargad lec'haveel : Isabelle Le Guyader
* Webmaster : Laurent Le Limantour

## Gwelet ivez
### Pennadoù kar

* Radio France
* Ici

### Liammoù diavaez

* Ici Breizh Izel
* L'Ouest en mémoire (Ina) - L'Ouest en mémoire (Ina) - Pempzek vloaz ar RBO 1997

## Daveoù

* ↑ (fr) France Bleu change de nom et devient « ici ». Radio France (Genver 2025).
# Banzai (garm)

Banzai (Japaneg: 万歳, ばんざい) pe Dek mil bloaz e meur a yezh ar reter Azia. Implijet e vez a-benn hetiñ ur vuhez hir, troet e vez dre vras gant ar ger bevet.
Da zigentañ e oa implijet an estlamadenn evit lidañ Impalaer China. Dre levezon politikel ha yezhel China e emledas an estlamadenn etrezek ar yezhoù tostañ.
E broioù 'zo e vez implijet dindan stumm ur youc'hadenn evit lidañ un trec'h, ur garmadenn a-stroll a vez tost ouzh an "Hourrah"

## E Japan

Anavezet ez eo ar ger Banzai dreist-holl dre an implij a zo bet gant ar soudarded Japaned e-pad an Eil Brezel-bed.
Ar ger chinaat a zo erruet etrezek Japan dindan ar stumm banzei (Kana: ばんぜい Kanji: 万歳). En 8vet kantved e veze implijet evit reiñ enor d'an Impalaer e memes mod evit ma oa graet e China.
Banzei a zo deuet en-dro goude adsav Meiji. Lakaet ez eo bet da vezañ ofisiel e bonreizh Meiji er bloavezh 1889 dre ma oa bet huchet banzei gant studierien pa dremenas charreadeg an Impalaer.
Tro memes mare, banzai a grogas da vezañ implijet e degouezhioù all evit ar re liammet gant an Impalaer. Da skouer harperien al luskad evit Frankiz ha gwirioù ar bobl, a grogas da implij an estlammadenn "Jiyū banzai" (Kanji: 自由万歳; Kana: じゆうばんざい) pe "Bevet ar Frankiz!" e 1883.
E-pad an Eil Brezel-bed e vez implijet ar stumm hir doare pedenn Tenno heika Banzai! (天皇陛下万歳, "Bevet ar Meurdez an Impalaer!"). Pe evit al lidoù trec'h pe evit reiñ kalon, pe c'hoazh dindan ur stumm evit saozaniñ an enebourien, soudarded lu Impalaeriezh Japan a implij an estlammadenn.
Ar soudarded japaniz Kamikaze o vont da vervel a huche "Banzai!" dindan ur sell romantel bet etrezek sevenadur Japan a-vremañ padal n'eus ket prouen istorel ebet eus ar fed-mañ.
Sur ez eo avat e oa bet implijet gant soudarded al lu troadegiezh el lu Impalaeriezh Japan dre ma oa bet klevet dindan ur stumm boaz gant ho enebourien e-pad Brezel ar Meurvor Habask pa vez taget kreñvlec'hioù ar gevredidi gant troadegiezh Japan. Dre-se ez eo deuet al lavarad "Argadenn Banzai" ( pe a-wechoù " Tagadenn Banzai") degaset gant ar soudarded saoznegerien anezho, bremañ ez eo deuet da vezañ ar ster anavezetañ d'ar ger "Banzai"

## Pennadoù kar

* Banzai
* Argadenn Banzai
# Brian

Brian zo un anv-badez brezhonek kozh tremenet en inizi breizhveuriat gant Bretoned deuet gant aloubadeg Gwilherm II (dug Normandi) er Grennamzer. Anavezet e oa e Bro-Iwerzhon ivez. En em strewet en deus an anv en holl bed saoznek, a-wechoù skrivet Bryan pe Bryant. Pevare anv-badez ar baotred a oa e Bro-Saoz ha Bro-Gembre e 1934, ha dic'hizet eo bremañ. War ar c'hiz oa er Stadoù-Unanet er bloavezhioù 1970. Deuet mat eo e Suamerika bremañ, dreist-holl Arc'hantina hag Uruguay, abaoe ar bloavezhioù 1990.
Lidet e vez d'an 18 a viz Kerzu evel Briag. Rannañ a ra ur wrizienn geltiek voutin gantañ : bri hag a dalv « uhelder ».
Kavet e vez ivez evel anv-tiegezh, e Breizh-Veur, e Bro-Iwerzhon (O'Brian, Ó Briain), ha skrivet Briant, Brient ha Briand e Breizh hag e Bro-C'hall.
Kavout a reer ivez an anv-tiegezh Brian en Okitania peogwir eo un anv okitanek kozh hag a dalv kement ha lambrig.

## Tud brudet
### Belgia

* Brian Molko (g. e 1972), kaner Placebo a orin stadunanat ha skosat

### Bro-C'hall

* Brian Joubert (g. e 1984), ruziker arzel

### Bro-Saoz

* Brien FitzCount (e-tro 1090 – e-tro 1149), priñs
* Brian Houghton Hodgson (1800 pe 1801-1894), etnologour ha naturour
* Bryan Ferry (g. e 1945), soner ha kaner-sonaozer
* Brian May, gitarour ar strollad Queen

### Iwerzhon

* Brian Boru (941–1014), roue
* Brian Ó Nualláin (1911–1966), skrivagner ha kazetenner
* Brian Moore (1921-1999), romantour
* Brian Cowen (g. e 1960), politikour
* Brian Kelly (g. e 1978), mestrc'hoarier echedoù

### Kembre

* Brian David Josephson (g. e 1940), fizikour

### Manav

* Brian Stowell (1936-2019), skrivagner manavek

### Stadoù-Unanet

* Brian De Palma (g. e 1940), filmaozer

## Sevenadur

* Brian zo unan eus mibien Tuireann er mojennoù gouezelek
* Monty Python's Life of Brian (1979), ur gomedienn gant ar Monty Python

## Pennadoù kar

* Briant
* Briand
* Bryan
* Brien
* Briag (anv)
# Ganesh

Ganesh :
| An doue Ganesh ||
| Lesanvioù | Ganapati Vighneshvara Vinâyaka Gajânana Gajâdhipa Ekadanta |
| Familh | Tad: Shiva Mamm:Parvati |
| Simboloù | Ar vouc'hal Neud berer Broud olifant Stilhon olifant torret Ar mâlâ Ar gwastell |
| kemmañ |
Ganesh pe Gaṇesha, Vinâyaka, pe c'hoazh Gaṇapatia (« Penn ar -Pati- Strolladoù-stourm an doueed -Ganas- » pe « Aotrou ar rummadoù ») zo un doue hindou madelezhus.
Pillayar a vez graet eus outañ e su India, an doue hag a voug ar c'hudennoù pe an harzoù ez eo.

## Pennadoù kar

* Shiva
* Parvati
# Kevar

Kevar a oa kevrenn ekonomikel Strollad Broadel Breizh.
Yann-Vari Kerwerc'hez a zo bet prezidant ar gevrenn.
Lec'hiet e oa er 63 straed Vaugirard e Pariz.

## Palioù

Palioù ar rann Kevar a oa lies:
* Diorren ekonomiezh Breizh
* Brudañ obererezhioù ekonomikel Strollad Broadel Breizh
* Aozañ prezegennoù evit desachañ nerzhioù nevez war-zu Strollad Broadel Breizh

## Doareoù d'ober

An doareoù da vrudañ obererezh Kevar a oa:
* Dre ar gazetenn L'Heure Bretonne hag ar gronikenn a veze adkavet dindan an anv "Fini les Rêveries" skrivet gant Yann-Vari Kerwerc'hez
* Dre vruderezh er gazetenn L'Heure Bretonne
* Aozañ prezegennoù evit desachañ tud oberiant en ekonomiezh da zont davet Kevar

## Pennadoù kar

* Yann-Vari Kerwerc'hez
* L'Heure Bretonne
# Kreizenn nukleel

Ur greizenn nukleel zo ul labouradeg ma vez rannet derc'hanoù atomek evit ober gwrez, hag ul lodenn eus an tommder (etre 30 % ha 40 %) a vez graet tredan ganti.

## Doareoù reaktor disheñvel

Lies eo an doareoù reaktor a gaver er c'hreizennoù nukleel.
* Plan ur greizenn nukleel doare PWR (pressurized water reactor)
* Plan ur greizenn nukleel doare BWR (boiling water reactor)
* Plan ledanoc'h ur greizenn doare PWR gant an tour yenaat

## Ur choaz politikel ha kevredigezhel

Polikirezhioù an energiezh liesseurt a zo er bed. Al lodenn vrasañ eus ar broioù avat n'en deus biken produet tredan dre en energiezh nukleel trevourel.

### Breizh hep kreizenn nukleel

N'eus kreizenn nukleel ebet ken o vont en-dro e Breizh, goude ma oa bet serret hini Brenniliz, daoust ma oa bet raktresoù da sevel unan all e Plougoñ, unan en Ardeven, ha daou war ribl ar Liger : unan e Pentelloù hag unan all e Aber al Liger (e Carnet). E Bro-C'hall emañ an tostañ kreizennoù ouzh Breizh bremañ :
* hini Flamanville eo an hini dostañ, dirak Gwernenez, war aod Cotentin ,
* hini Chinon, war lez ar stêr Liger,
* hini Blaye, en aber ar Gironde.

## Pennadoù kar

* Kreizennoù nukleel gall
* Energiezh nukleel
# Parvati

Parvati :
| An doueez Parvati kizelladur an 12vet kantved ||
| Familh | Tad: Himavat Gwaz:Shiva Bugale: Ganesh Kartikeya Ashokasundari |
| kemmañ |
Parvati (sañskriteg : पार्वती (Pārvatī)) zo un doueez hindou. Parvati a dalvez « maouez ar menez ». Doueez ar garantez, an deoliezh hag ar struj ez eo.
Bet eo ivez doueez an nerzh hag ar galloud doueel.

## Pennadoù kar

* Shiva
* Ganesh
# Radell

Ur radell zo ur seurt skaf dister graet gant tammoù koad strollet ha lakaet stag-ha-stag. A-wechoù a reer gant bidonioù pe gasedoù.
Skourroù haleg a c'hall ober kordennoù evit kenstagañ parzhioù ar vagig.

## Er sevennadur

* radell Huckleberry Finn, e romant Mark Twain
* Le Radeau de La Méduse, livadenn gant Théodore Géricault

## Pennadoù kar

* raftiñ
* radell dreistbevañ
# Ragenez

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ur ragenez zo un enezenn tost-tre d'an aod. Un anv-lec'h brezhonek eo ivez :
* Ragenez, en Enezeg Briad
* Ragenez, e Nevez, un enezennig pa vez lanv. Graet e vez Enez Lann diouti ivez.
** Traezhenn Ragenez, dirak Ragenez.

## Pennadoù kar

* enezenn
* gourenez
* ledenez
# Rootkit

Rootkit :
| Doare programm | Rootkit |
| Pal | Mestroniañ un urzhiataer doare diaotre Furchal un urzhiataer Laerezh titouroù |
| Distagadur | |
| Distagadur Rootkit e Saozneg hag Amerikaneg ||
| kemmañ |
Ur rootkit, berraet a-wechoù e kit a vez graet eus un hollad teknikoù implijet gant ur programm pe meur a hini evit dont a-benn da gaout un hent padus etrezek un urzhiatar. Dre-vras ez eo un hent kuzh hag hep aotre.
Ar pal n'eo ket dre ret distrujañ ar programmoù pe an urzhiataer met gellet tennañ gounid eus an hent kuzh evit furchal, laerezh titouroù.
An termenadur rootkit a servij da anav pe an teknik evit dont a-benn d'en em guzhañ en un urzhiataer pe an hollad teknikoù (programmoù...) evit dont a-benn da dizhout ar pal-se.
Evit enaouer ar rootkit ar pal a zo pe da gavout an tu da implij nerzh un urzhiataer pe meur a hini taget (ar c'hennaskoù rouedad, nerzh ar prosesor...). A-wechoù e vez implijet ar gouzañver evit mont da dagañ reoù all. A-wechoù c'hoazh ar pal a zo spiañ, mont etrezek an titouroù war an urzhiataer pe o tremen dre an urzhiataer taget.

## Anterinded un urzhiataer

Evit stourm a-enep an tagadennoù doare rootkit ez eus bet krouet programmoù arbenikaet war ar munudañ holl restroù un urzhiataer a-benn kavout roudoù un dagadenn ha stoufañ an hentoù-argad.

## Pennadoù kar

* Trojan
* Packet sniffer
# San Serapio (Zurbarán)

San Serapio zo un daolenn graet gant Francisco de Zurbarán e 1628, evit kouent Itron Varia an Drugarez, e Sevilla, m'emañ Mirdi an arzoù-kaer hiziv. Warni e weler merzherinti ar misioner Sant Serapion, eus Urzh an Drugarez, hag a oa bet fiziet ennañ ar gefridi da adprenañ ar sklaved kristen er broioù muzulman. A-benn ar fin e voe lakaet d'ar marv en un doare euzhus e kêr Aljer.

## Sujed

Sujed an daolenn a zo bet tennet eus brudidigezh Sant Serapion (1179-14 a viz Du 1240). Sant Serapion a oa bet soudard e lu Richarzh Iañ Kalon Leon kemer a reas perzh en Trede groaziadeg (1189-1192), goude-se e yeas da gemer perzh er Reconquista hag a vo trec'h d'ar vuzulmaned e 1212.
E 1222 e yeas da vanac'h.

## Doareoù all

Merzherinti Sant Serapion a vez kavet ivez dindan stumm un daolenn all gant Juan de Roelas anvet Martirio de San Serapio

## Pennadoù kar

* Martirio de San Serapio
# Spered

Spered en deus meur a dalvoudegezh, an darn anezho o vezañ liammet gant ur sustañs nann danvezel lakaet e-tal ar c'horf den hag ar materi.
* Implijet e vez alies e bed ar relijion evel er gristeniezh gant ar Spered Santel.
* E bed ar Psikologiezh e vez implijet ar ger spered evit an doare da soñjal a vez gant Mab-Den.
* Spered a c'hell bezañ implijet gant ar stumm spes pe tasmant (speretaerezh) pe c'hoazh ael (relijion).
* E yezh ar pemdez e vez implijet ar ger spered evit diskrivañ ar fed da soñjal met ivez, evit diskrivañ donezhonoù prederiañ dreist-holl reoù fonnus, fentus pe reoù lemm

## Istor ar ger

Spered o tont eus ar ger latin spiritus (spiritus o vezañ awenet gant ar ger spirare; Brezhoneg: C'hwezhañ). Spered pe spiritus a zo ivez troidigezh ar ger gresianeg pneuma (gresianeg:πνεῦμα) hag ar ger hebraeg ruach deuet adal ruach ha-kodesh (Hebraeg: רוח הקודש; Brezhoneg: Spered Santel) a-wechoù skrivet ruaḥ ha-qodesh skrivet en Tanakh (Hebraeg: תנ״ך) Testamant Kozh pe Bibl ar yuzevien.

## Skouerioù implij ar ger
#### Kristeniezh

* "En anv an Tad hag ar Mab hag ar Spered Santel (Glan) :
Evel-se bezet graet ! (Amen)"

#### Lennegezh vrezhon

* Hervez lezennou ar vro, ar roue koz, pa ne veze ket a baotred, a veze red d'ezan ober tri goulenn ouz e zanvez mab-kaer, ha gwelet dre eno hag a-walc'h a furnez, a nerz kalon, a spered, a ijin a c'helle kaout an den yaouank a dlee beza fiziet etre e zaouarn eur verc'h garet ha stur pounner ar gouarnamant. — (Ivon Krog, Eur Zac'had Marvailhou, Buhez Breiz, Kemper, 1924, pajenn 10.
* Poan e ra d'am spered kleved kaozeal anezañ ha soñjal ennañ. — (Jules Gros, Le Trésor du Breton parlé levrenn 2, 1970, pajenn 422.)

## Pennadoù kar

* Spered Santel
* Speredelezh
* Ene

## Notennoù ha daveennoù

* ↑ http://saintbrieuc-treguier.catholique.fr/pedennou-kristen
# Talbenn Broadel Dieubidigezh Su Viêt Nam

Viet Cong, pe Việt Cộng evel ma skriver e vietnameg, eo an anv a raed eus armeoù an emsav komunour e Su Vietnam, hag en em ganne a-enep arme gouarnamant Su Vietnam hag arme ar Stadoù Unanet, e-pad Brezel Vietnam (1955-1975).

## Anvioù ha lesanvioù ar Viet Cong

An anv Việt cộng a zo deuet war-wel e kazetenn kêr Saigon er bloavezh 1956. Ur berradur ez eo eus "Việt Nam Cộng-sản" (Komunour vietnamian) pe eus "Việt gian cộng sản" (Treitour komunour d'ar Vietnam). Ret eo gortoz ar bloavezh 1957 evit ma krogfe an anv Viet Cong da vezañ implijet e bed ar c'hornôg.
Anavezet e oa ivez ar Viet Cong gant al lesanvioù VC, Victor Charlie pe Charlie a-berzh soudarded al lu amerikan pe lu Republik Su Vietnam (ARVN). El lizherenneg fonetek an OTAN e talveze "Charlie" evit ar gomunourien dre vras. E Vietnam e veze graet kemend-all koulz evit ar Việt Cộng hag evit Lu Norzh Vietnam.
Eus tu Istor ofisiel bro Vietnam e vez graet "Arme dieubidigezh ar Su Vietnam" pe an "Talbenn broadel dieubidigezh evit Su Vietnam (National Liberation Front for South Vietnam; NLFSV) e vietnameg "Mặt trận Dân tộc Giải phóng miền Nam Việt Nam", berraet e "Talbenn broadel an Dieubidigezh" (National Liberation Front; NLF).
Er bloavezh 1969 e voe krouet gant ar Viet Cong ur gouarnamant da c'hortoz pe "Provisional Revolutionary Government of the Republic of South Vietnam" (Chính Phủ Cách Mạng Lâm Thời Cộng Hòa Miền Nam Việt Nam). Goude krouidigezh ar gouarnamant-se ez eo echu evit ar Viet Cong implijout an anv Viet Cong. Ar berzhidi a implijo an anv "An talbenn" (Mặt trận) en e blas.
Hiziv an deiz e ra mediaoù Vietnam dreist-holl gant an anv “Arme an Dieubidigezh” (Quân Giải phóng).

## Istor ar Viet Cong

Goude Skrid-emglev Geneva er bloavezh 1954 ez eo echu gant kentañ brezel Indez-Sina (1946-1954). Bro-C'hall ha Republik Demokratel Viêt Nam a baouez gant ar stourm. Vietnam a zo rannet a daou du: Norzh Vietnam gomunour ha Su Vietnam vroadelour. Dilennadegoù war un adunvaniñ a oa bet prientet da vezañ lakaet da ober a-benn miz Gouere 1956. Ur vro rannet e daou a lakaas ar vroadelourien da gounnariñ met peogwir e oa gwanoc'h ar Vietnam er stad-se e voe laouen Bro-Sina. Zhou Enlai, kentañ ministr Sina, a varc'hataas un arsav-brezel gant ar Frañs da gentañ hag a lakaas da dalvezout dre-ret da Republik Demokratel Viêt Nam.
E-tro 90 000 Viet Minh a voe lakaet neuze da vont etrezek Norzh ar vro met chom a ra e Su Vietnam etre 5 000 ha 10 000 a frammerien. Ar re-se a voe karget gant gouarnamant Republik Demokratel Viêt Nam da vont etrezek ar politikerezh hag an hejañ tud.

## Pennadoù kar

* Viet-minh
# Śiva

Śiva :
| Un delwenn a ziskouez Śiva o veveriañ azezet e padmāsana. ||
| Familh | Gwreg:Sati Parvati Bugale: Ganesh Kartikeya Ayyappa Ashokasundari Manasa |
| Simboloù | Jata-mukuta (torkad-blev) Ur groc'henn tigr Un tamboulin (damaru) Tridant (trishula) An trede lagad An naer (kobra) Bouc'hall Antilopenn |
| kemmañ |
Śiva (Devanāgarī : शिव) — a vez skrivet Shiva pe Chiva a-wezhioù, « ar madoberour, a zoug chañs » — zo un doue a-bouez en Hindouegezh, an distrujer e-touez re an Trimūrti.

## Adkemer er sevenadur
#### C'hoarioù video

* Delwennoù Shiva a adkaver er c'hoari Tomb Raider III : Adventures of Lara Croft. E-kerzh tamm kentañ ar c'hoari Lara a vez o veajiñ dre India hag a ya etrezek un templ gouestlet da Shiva. Ret eo da Lara Croft stourm a-enep delwennoù armet gant 6 sabrenn pep hini ha dindan stummoù gwregel.
* Shiva a zo lakaet war-wel evel ur doue benel er c'hoari Tomb Raider : Underworld, dindan stumm un delwenn ramzel e bro Thailand o reiñ an hent da beurest istor ar c'hoari.
* Er c'hoari Shin Megami Tensei : Shiva a zo ur boss kreñv galvet gant an TMG Building a Shinjuku, dre hanterenn ar "Yantra of Destruction". Shiva a erru gant Nandi, Parvati ha Ganesh.
* Adkavet e vez Shiva en heuliad c'hoarioù Mortal Kombat.
* E Far Cry 4,ez eo ret herzel ouzh delwenn Shiva da vezañ pilet dre un darzhadenn.

## Pennadoù kar

* Parvati
* Ganesh
# Che (spagnolek)

Che (distaget tʃe) zo un estlammadell spagnolek, a glever e spagnoleg tud Amerika ar C'hreisteiz (Arc'hantina, ha kornioù zo eus Uruguay, Paraguay, Perou, ha Bolivia), hag a zo bet brudet dre ar bed en anv Che Guevara.
Anavezet eo ivez e Bro-Valencia, e Spagn, skrivet xe, ha xa e katalaneg. Melldroaderien Valencia CF a vez graet "Els Xes" (ar "cheed" anezho.
Anavezet eo c'hoazh er portugaleg komzet e stad Rio Grande do Sul e Brazil nemet e vez skrivet tchê, hervez ar reolennoù da skrivañ portugaleg.

## Ster hag implij

Un estlammadell eo hag a vez taolet da verkañ souezh pe da c'houlenn evezh ar c'hengomzer. Klotañ a ra gant e pe ac'hanta pe sell 'ta, pe paotr e brezhoneg. Klevet e vo da skouer "Che, está buena la cerveza." pe "Vamos a buscar unas cervezas, che." (Ac'hanta, mat eo ar bier, pe Deomp da gerc'hat bier, sell)
E broioù zo eus Kreisteizamerika e reer Che eus tud Arc'hantina. Kement-se a c'hoarvezas gant Ernesto Guevara a dapas e lesanv abalamour ma teue ar ger-se gantañ. Hiziv eo anavezet Guevara evel el Che.

## Notennoù

* ↑ Encuentro digital con Pacho O'Donell - 25 de Junio de 2003 - elmundo.es
* ↑ Dicionário inFormal

## Liammoù diavaez

* La trama, kontadenn berr-berrik gant Jorge Luis Borges ma weler implij an estlammadell "che" e doare Arc'hantina hag Uruguay.
* Che Carranza, pennad gant Manuel Talens diwar-benn ar che spagnol e Bro-Valencia hag an hini kreisteziamerikan en Arc'hantina hag Uruguay.
* Etimología de CHE
* AsiHablamos.com, Diccionario de variaciones del español en América Latina
# Ici

Ici :
| Logo Ici ||
| Lec'hienn Genrouedad | www.ici.fr/ |
Ici, bet anvet France Bleu betek ar 6 a viz Genver 2025, zo ur rouedad radioioù lec'hel foran er Stad C'hall, gant 44 radio hollek foran lec'hel. Krouet e oa bet war atiz Jean-Marie Cavada, PDG Radio France, e miz Gwengolo 2000. Ar programoù zo reoù lec'hel gant savlec'hioù lec'hel er rannvroioù pe departamantoù, klokaet gant programoù broadel da noz pe da greisteiz. Ul lodenn eo eus ar strollad foran Radio France, ha gallout a ra bezañ keñveriet gant France 3 evit France Télévisions, gant ur gefridi dudi ha kelaouin lec'hel.
Céline Pigalle eo renerez Ici abaoe an 3 a viz Ebrel 2023, p'he doa kemeret plas Jean-Emmanuel Casalta.

## Gwelet ivez

* Ici Armorique
* Ici Breizh Izel
* Ici Loire Océan

## Daveoù

* ↑ (fr) France Bleu change de nom et devient « ici ». Radio France (Genver 2025).
# Gwenael Dage

Gwenael Dage, ganet en Oriant, zo troer ha skrivagner gant anv-pluenn Fanch Guénasquel.
Kazetenner eo bet gant ar gazetenn Ya!, ha saver abadennoù gant Brezhoweb.
E Manchester eo bet o chom e-pad un toullad bloavezhioù. Seniñ binioù a rae e bagad Manchester Phoenix.
Distroet eo da Vreizh. Abaoe 2021 e labour evel rener er gevredigezh Skol an Emsav, e Roazhon.

## Troidigezhioù

* Christophe Boncens,
** Mojennoù hud - Anna hag an Aerouant, Beluga, 2016
** Mojennoù hud - Lena hag ar sorser, Beluga, 2016
** Mojennoù hud - Nolwenn hag ar Voudig, Beluga, 2016
** Mojennoù hud - Elouan hag ar Gorriganed, Beluga, 2016
** Mojennoù hud - Ewen hag ar Vorganez, Beluga, 2016
** Mojennoù hud - Gwenole hag ar Briñsez, Beluga, 2016
** Mojennoù hud - Maeliz hag al Logodenn, Beluga, 2017
** Mojennoù hud - Erell hag ar Poulpikan, Beluga, 2017
** Mojennoù hud - Gwenael hag ar Balum, Beluga, 2017
** Mojennoù hud - Erwan hag ar Peulvan, Beluga, 2017
** Mojennoù hud - Eliaz hag an Arc'h, Beluga, 2017
** Mojennoù hud - Aziliz hag ar Roñfl, Beluga, 2017
* Yves Cotten, Frank ha digabestr, Beluga, 2017
* Laetitia Etienne hag Elen Lescoat,
** Ar Morlaer, Beluga, 2017
** Ar Vorganez, Beluga, 2017
* Orianne Lallemand ha Christophe Boncens,
** Malou o veajiñ en Afrika, Beluga, 2015
** Malou hag ar skoedoù aour, Beluga, 2015
** Malou hag ar vi souezhus, Beluga, 2015
** Malou hag al louarnez wenn, Beluga, 2015
* Patrice Manic ha Dan Santag, Ar peskig-aour na ouie ket neuial, Beluga, 2017
* Patrice Manic ha Nolwenn Languille,
** Elin ha Tomis - Sarpantoù-nij Tuchenn Gador, Beluga, 2015
** Elin ha Tomis - Teir fluenn aour kollet e Beg ar Raz, Beluga, 2016
** Elin ha Tomis, Beluga, 2017
** Elin ha Tomis - Kregin ar Gerveur, Beluga, 2018
* Valérie Muszynski ha Julien Bringer Deik, Morlaeron ! Pinvidik-mor, Beluga, 2015

## Liammoù diavaez

* (br) Kalficher., load gwe Fanch Guénasquel.
* (br) Ur vuhez ki, blog Fanch Guénasquel.

## Notenn

* ↑ Gwenael Dage – Cheshire Bagpiper
# Waun Mawn

Waun Mawn zo ur bodad kerreg e menezioù Preseli, e Kembre, nepell diouzh Cilgwyn e Sir Benfro.
# Beg ar Rozeler

Beg ar Rozeler (pointe du Roselier e galleg) zo ur beg-douar uhel war aod kornôg Bae Sant-Brieg, e kumun Plerin.
El lec'h uhelañ emeur un 60 metr bennak a-us ar mor hag alese e c'haller kaout ur gwel kaer war Bae Sant-Brieg a-bezh. Un daol reteriñ zo, da zisplegañ d'an dud petra a welont.
Tost d'ar beg-douar e c'haller gwelet ur "forn boledoù", ur savadur bihan eus an XVIII$^{vet}$ kantved ; talvezout a rae da dommañ boledoù maen a veze tennet war listri an enebourien a-benn c'hwezhañ tan enno.
Un tamm uheloc'h ez eus monumantoù e koun martoloded marvet er mor, dreist-holl re ar vag Bételgeuse marvet en Iwerzhon e 1979 ha pesketaerien all.

## Liammoù diavaez

a vo kavet e Wikimedia Commons.
* (fr) Baie de Saint-Brieuc Tourisme

## Notennoù

* ↑ Brezhonekaet e Rozeler gant Ofis ar Brezhoneg
* ↑ La Presse d'Armor-France, 13/01/2019
* ↑ Ouest-France 07/07/2023